Henningi plats
Henningi plats oli väljak Tartus, Emajõe vasakul kaldal, umbes praeguse Narva maantee ja Raatuse tänava ristumiskohal. Platsilt said alguse ja suundusid jõeni Hobuse ja Holmi tänavad, mille asemel tänapäeval on jõeäärne haljasala. Platsi keskel oli hobuste jootmiseks mõeldud kaev. Henningi platsi äärsed hooned hävisid Teises maailmasõjas. Ainsana on säilinud Katariina maja (Tartu Linnamuuseum).